
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 138 


27 Ιουνίου 1997 


ΝΟΜΟΣ ΥΠ’ ΑΡΙΘ. 2512 
Ρύθμιση συνταξιοδσπκών θεμάτων στρατιωτικών 
και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδϊδομε τον ακόλουθο νόμο οου ψήφισε η Βουλή: 

Άρθρο 1 

Αύξηση συντάξεων 

1. Οι συντάξεις και τα βοηθήματα που καταβάλλονται 
από το Δημόσιο αυξάνονται ως εξής: 

α. Για ποσό σύνταξης ή βοηθήματος μέχρι του ποσού 
των εκατόν τριάντα χιλιάδων (130,000) δρχ., κατά πο¬ 
σοστό δύο τοις εκατό (2%) από την 1η Ιανουαρίου 
1997 και κατά ποσοστό δύο και μισό τοις εκατό (2,5%) 
ακόμη από την 1η Ιουλίου 1997, 

β. Για τμήμα σύνταξης ή βοηθήματος από εκατόν 
τριάντα χιλιάδες μία (130.001) δρχ. μέχρι διακόσιες 
ογδόντα χιλιάδες (280.000) δρχ., κατά ποσοστό ένα 
τοις εκατό (1%) από την 1η Ιανουαρίου 1997 και κατά 
ποσοστό ένα και είκοσι πέντε τοις εκατό (1,25%) ακόμη 
από την 1η Ιουλίου 1997. 

γ. Για τμήμα σύνταξης άνω των διακοσίων ογδόντα 
χιλιάδων (280.000) δρχ. δεν χορηγείται αύξηση. 

Οι ανωτέρω αυξήσεις θα υπολογισθούν στα ποσά των 
συντάξεων και βοηθημάτων, όπως αυτά θα διαμορφω¬ 
θούν την 1η Ιανουαρίου 1997 μετά τη χορήγηση του 
διορθωτικού ποσού που προβλέπεται από τις διατάξεις 
της παραγράφου 1 του άρθρου 1 του ν. 2399/1996 
(ΦΕΚ 90 Α') και την 30ή Ιουνίου 1997, μετά τη χορήγηση 
της αύξησης των προηγούμενων περιπτώσεων για το 
πρώτο εξάμηνο. 

Ως συντάξεις ή βοηθήματα για τη χορήγηση των 
ανωτέρω αυξήσεων νοούνται τα ποσά, που λαμβάνονται 
υπόψη για τη χορήγηση της Α.Τ.Α., καθώς και οι πο¬ 
σοστιαίες αυξήσεις που χορηγήθηκαν μετά την κατάρ¬ 
γηση της Α.Τ.Α., σε εφαρμογή των νόμων περί εισο¬ 
δηματικής πολιτικής. 


2. Οι αυξήσεις της προηγούμενης παραγράφου χο¬ 
ρηγούνται και σε εκείνους που κατέστησαν ή θα κα¬ 
ταστούν συνταξιούχοι μετά την 1η Ιανουαρίου 1997. Η 
καταβολή τους αρχίζει από την ημερομηνία που αρχίζει 
και η σύνταξη. Διατάξεις, που διέπουν την καταβολή 
της Α.Τ.Α. στους συνταξιούχους, που συγχρόνως απα¬ 
σχολούνται ως μισθωτοί στο δημόσιο τομέα, εξακολου¬ 
θούν να ισχύουν. 

3. Εάν για οποιαδήπστε αιτία επέλθει μεταβολή στο 
ποσό της σύνταξης ή του βοηθήματος, όπως αυτά 
ορίζονται στην παράγραφο 1 του άρθρου αυτού, μετα¬ 
βάλλεται και το ποσό της αύξησης με βάση τη νέα 
σύνταξη ή το βοήθημα, από τη χρονολογία που επέρ¬ 
χεται η μεταβολή. 

Λ. Οι διατάξεις του άρθρου αυτού έχουν ανάλογη 
εφαρμογή και για τις συντάξεις των υπαλλήλων που 
δεν συνταξιοδοτούνται μεν από το Δημόσιο, διέπονται 
όμως από το ίδιο νομοθετικό καθεστώς, βάσει ιδιαίτερων 
νομοθετημάτων, που είτε παραπέμπουν στις διατάξεις 
των δημοσίων υπαλλήλων είτε επαναλαμβάνουν κατά 
βάση τις διατάξεις αυτές, καθώς και για τις συντάξεις 
των σιδηροδρομικών, που διέπονται από το καθεστώς 
του ν.δ/τος 3395/1995 (ΦΕΚ 276 Α'), όπως ισχύει. 

5. Οι αυξήσεις της παραγράφου 1 του άρθρου αυτού 
ισχύουν και για συντάξεις που καταβάλλουν οι φορείς 
κοινωνικής ασφάλισης του πρώτου εδαφίου του άρθρου 
66 του ν. 2084/1992 (ΦΕΚ 165 Α'), καθώς και το Ναυτικό 
Απομαχικό Ταμείο (Ν.Α.Τ.). 

6. Τα επιδόματα, που καταβάλλονται σε άτομα με 
ειδικές ανάγκες, αυξάνονται μέχρι ποσοστού δεκαπέντε 
τοις εκατό (15%) από την 1η Ιανουαρίου 1997, 

Με κοινή απόφαση των Υπουργών Οικονομικών και 
Υγείας και Πρόνοιας, που δημοσιεύεται στη Εφημερίδα 
της Κυβερνήσεως. καθορίζεται το ποσοστό αύξησης, 
κατά κατηγορία δικαιούχων, καθώς και κάθε άλλη ανα¬ 
γκαία λεπτομέρεια για την εφαρμογή των διατάξεων 
της παραγράφου αυτής. 

Άρθρο 2 

Συνταξιοδοτικό - ασφαλιστικό καθεστώς προσωπικού 
Νομαρχιακών Αυτοδιοικήσεων (Ν.Α.) 

1. Στο τέλος του άρθρου 1 του Κώδικα Πολιτικών 
και Στρατιωτικών Συντάξεων (π.δ. 1041/1979, ΦΕΚ 292 
Α') προστίθεται παράγραφος 10, που έχει ως εξής: 

ΊΟ. Το τακτικό προσωπικό των νομαρχιακών αυτο¬ 
διοικήσεων. που διέπεται από τις διατάξεις του Υπαλ¬ 
ληλικού Κώδικα (π.δ. 611/1977, ΦΕΚ 198 Α'), καθώς και 
τα μέλη των οικογενειών τους αποκτούν δικαίωμα σύ¬ 
νταξης από το Δημόσιο, σύμφωνα με τις διατάξεις του 
παρόντος Κώδικα.' 

2. Το προσωπικό της προηγούμενης παραγράφου 
υπάγεται στην ασφάλιση του Μετοχικού Ταμείου Πολί¬ 
τικων Υπάλληλων (Μ.Τ.Π.Υ.), στο Ταμείο Πρόνοιας Δη¬ 
μοσίων Υπάλληλων (Τ.ίί.Δ.Υ.) για εφάπαξ βοήθημα, 
καθώς και στην υγειονομική περίθαλψη του Δημοσίου, 
με τους όρους και τις προϋποθέσεις των λοιπών τα¬ 
κτικών δημοσίων πολιτικών υπαλλήλων. 

3 Το τακτικό προσωπικό των νομαρχιακών αυτοδιοι¬ 
κήσεων υπάγεται στα υφιστάμενα ταμεία αρωγής του 
Δημοσίου, αναλογικά, με βάση τις θέσεις εργασίας των 
υπηρεσιών που εντάχθηκαν στις νομαρχιακές αυτοδιοι¬ 
κήσεις και με τους ίδιους όρους και προϋποθέσεις των 
λοιπών ασφαλισμένων τους. 

Η κατανομή των υπαλλήλων στα υφιστάμενα Ταμεία 
Αρωγής του Δημοσίου γίνεται με βάση κοινή υπουργική 
απόφαση των Υπουργών Εσωτερικών, Δημόσιας Διοί¬ 
κησης και Αποκέντρωσης, Οικονομικών και Εργασίας 
και Κοινωνικών Ασφαλίσεων μετά από γνώμη της Α¬ 
νώτατης Διοίκησης Ενώσεων Δημοσίων Υπαλλήλων 
(Α Δ.Ε.Δ.Υ.). 

4 Στο τέλος του άρθρου 83 του Κώδικα Πολιτικών 
και Στρατιωτικών Συντάξεων προστίθεται παράγραφος 
6 ως εξής: 

"6. Το προσωπικό που μετατάσσεται στις νομαρχιακές 
αυτοδιοικήσεις, με τις διατάξεις του άρθρου 33 και της 
παραγράφου 7 του άρθρου 39 του ν. 2218/1994 {ΦΕΚ 
90 Α'), καθώς και το τακτικό προσωπικό των καταργη- 
θέντων Νομαρχιακών Ταμείων, Ταμείων Γεωργίας, Κτη¬ 
νοτροφίας και Δασών και Ταμείων Προστασίας Ελαιο¬ 
παραγωγής, που μεταφέρεται αυτοδίκαια στην οικεία 
νομαρχιακή αυτοδιοίκηση με τις διατάξεις του άρθρου 
36 του ίδιου νόμου, εξακολουθεί να διέπεται από το 
ασφαλιστικό καθεστώς κύριας και επικουρικής ασφάλισης 
και πρόνοιας, καθώς και υγειονομικής περίθαλψης που 
είχε πριν από τη μετάταξη ή τη μεταφορά του και όλη 
η εφεξής υπηρεσία στις νομαρχιακές αυτοδιοικήσεις 
θεωρείται ως πραγματική και συντάξιμη υπηρεσία που 
διανύθηκε στην υπηρεσία από την οποία μετατάσσεται 
ή μεταφέρεται. - 

5. Οι ασφαλιστικές εισφορές που προβλέπονται από 
τη νομοθεσία των φορέων κύριας και επικουρικής α¬ 
σφάλισης, πρόνοιας και υγειονομικής περίθαλι|τ}ς για 
την ασφάλιση του παραπάνω προσωπικού καταβάλλονται 
του μεν εργοδότη από τις υπηρεσίες στις οποίες έχει 
μεταταχθεί ή μεταφερθεϊ το προσωπικό αυτό, του δε 
ασφαλισμένου από τους ίδιους. 

6 Η ασφαλιστική - συνταξιοδοτική τακτοποίηση του 
προσωπικού, που διέπεται από τις διατάξεις του πα¬ 
ρόντος άρθρου, όπου συντρέχει περίπτωση, γίνεται με 


ανάλογη εφαρμογή των διατάξεων των άρθρων 17 του 
ν. 2084/1992 και 59 του Κώδικα Πολιτικών και Στρα¬ 
τιωτικών Συντάξεων, κατά περίπτωση, όπως ισχύουν 
κάθε φορά. 

Οι διατάξεις του άρθρου 5 του ν. 2320/1995 έχουν 
εφαρμογή και για το προσωπικό του παρόντος άρθρου. 

7. Οι διατάξεις των παραγράφων 4, 5 και 6 του 
παρόντος άρθρου ισχύουν από την έναρξη ισχύος του 
ν. 2218/1994 και έχουν εφαρμογή και για τις οικογένειες 
των υπαλλήλων οι οποίοι έχουν πεθάνει. 

Επίσης, εφαρμόζονται ανάλογα και στους υπαλλήλους 
των οργανισμών τοπικής αυτοδιοίκησης και των άλλων 
νομικών προσώπων δημοσίου δικαίου, που διέπονται 
από δημοσιοϋπαλληλικό συνταξιοδοτικό καθεστώς, κα¬ 
θώς και από το καθεοτώς του π.δ/τος 850/1980 (ΦΕΚ 
211 Α). 

Άρθρο 3 

Αυθεντική ερμηνεία διατάξεων 

1, Η αληθής έννοια των παραγράφων 1 και 2 ταυ 
άρθρου 2 του ν. 2320/1995 (ΦΕΚ 133 Α'), με τις οποίες 
τροποποιήθηκαν οι διατάξεις των παρ. 2 έως και 5 των 
άρθρων 9 και 34 του Κώδικα Πολιτικών και Στρατιωτικών 
Συντάξεων, είναι ότι για τον κανονισμό ή την αύξηση 
της σύνταξης δεν λαμβάνονται υπόψη παροχές, επι¬ 
δόματα και αποζημιώσεις οποιοσδήποτε μορφής, που 
καταβάλλονται αε δικαστικούς λειτουργούς και υπαλ¬ 
λήλους εν γένει του Δημοσίου, ως συμπλήρωμα απο¬ 
δοχών, βάσει δικαστικών ή υπουργικών αποφάσεων, 
έστω και αν αυτές χαρακτηρίζονται ως τακτικές απο¬ 
δοχές, ούτε είναι επιτρεπτός ο επιμερισμός αυτών με 
βάση τους κανόνες της αριθμητικής σε βασικό μισθό, 
χρονοεπίδομα και Α.Τ,Α., εφόσον τούτο δεν προβλέπεται 
ρητά από ειδική συνταξιοδοτική διάταξη. 

2, Υποθέσεις που αναφέρονται σε δικαιώματα που 
κρίθηκαν, βάσει των διατάξεων που ερμηνεύονται αυ¬ 
θεντικά, αντίθετα από τις διατάξεις της προηγούμενης 
παραγράφου 1 και εκκρεμούν σε οποιοδήποτε στάδιο 
τίθενται στο αρχείο, οι σχετικές απαιτήσεις παραγρά¬ 
φονται, οι εκκρεμείς γιε τις υποθέσεις αυτές δίκες 
ενώπιον οποιοσδήποτε δικαστηρίου καταργούνται και 
τυχόν επιπλέον ποσό τα οποία έχουν καταβληθεί, με 
εξαίρεση τα καταβληθέντα με βάση αμετάκλητες δικα¬ 
στικές αποφάσεις, αναζητούνται με πράξη του αρμόδιου 
Διευθυντή Συντάξεων. 

3, Υποθέσεις που αναφέρονται σε δικαιώματα για 
εφάπαξ παροχή που κρίθηκαν βάσει των διατάξεων που 
ερμηνεύονται αυθεντικά, αντίθετα από τις διατάξεις της 
ποραγράφου 1 του παρόντος άρθρου και εκκρεμούν σε 
οποιοδήποτε στάδιο τίθενται στο αρχείο. Οι εκκρεμείς 
για τις υποθέσεις αυτές δίκες ενώπιον οποιουδήποτε 
δικαστηρίου καταργούνται και οι σχετικές απαιτήσεις 
παραγράφονται. Τυχόν καταβληθέντα ποσά από το Τα¬ 
μείο Πρόνοιας Δημοσίων Υπαλλήλων (Τ.Π.Δ.Υ.), με 
εξαίρεση τα καταβληθέντα με βάση αμετάκλητες δικα¬ 
στικές αποφάσεις, αναζητούνται ατόκως με απόφαση 
του Διοικητικού Συμβουλίου του εν λόγω Ταμείου, με 
την οποία μπορεί το Δ,Σ. να καθορίσει την εξόφλησή 
τους και σε εξαμηνιαίες δόσεις, οι οποίες δεν μπορεί 
να υπερβούν τις έξι. Σε περίπτωση μη επιστροφής των 
ποσών αυτών κατά τ' ανωτέρω, για την είσπραξή τους 

εφαρμόζονται οι διατάξεις του Κώδικα Εισπράξεων Δη¬ 
μοσίων Εσόδων (Κ.Ε.Δ.Ε.). 

Άρθρο 4 

Στρατιωτικές συντάξεις 

1. Οι συντάξεις των στρατιωτικών συνταξιούχων που 
έχουν αποχωρήσει της υπηρεσίας μέχρι και την 31η 
Δεκεμβρίου 1996 αναπροσαρμόζονται από 1ης Ιανουά¬ 
ριου 1997 οίκοθεν από τις αρμόδιες Διευθύνσεις Συ¬ 
ντάξεων του Γενικού Λογιστηρίου του Κράτους, σύμ¬ 
φωνα με τις διατάξεις του άρθρου 1 και της παραγράφου 
1 του άρθρου 2 του ν. 2448/1996 (ΦΕΚ 279 Α'), του 
άρθρου 5 του ν. 2435/1996 (ΦΕΚ 189 Α') σε συνδυασμό 
και με τις διατάξεις του Κώδικα Πολιτικών και Στρα- 
πωτικών Συντάξεων. 

2. Εφόσον κατά την εκτέλεση της πράξης αναπρο¬ 
σαρμογής, σύμφωνα με τις διατάξεις της προηγούμενης 
παραγράφου, το συνολικό ποσό της αναπροσαρμοζό¬ 
μενης σύνταξης, συμπεριλαμβανομένου και του τυχόν 
καταβαλλόμενου επιδόματος ανικανότητας, είναι μικρό¬ 
τερο από το συνολικό ποσό της καταβαλλόμενης την 
1η Ιουλίου 1997 σύνταξης, η διαφορά διατηρείται ως 
προσωπική και αμεταβίβαστη. 

Για τον προσδιορισμό του συνολικού ποσού που 
καταβάλλεται ως σύνταξη την 1η Ιουλίου 1997 λαμβά- 
νονται υπόψη: α) το ποσό της βασικής σύνταξης, β) 
τα τυχόν καταβαλλόμενα ποσά για διορθωτικό ποσό 
του άρθρου 55 του ν. 1249/1982, για προσωρινή προ¬ 
σωπική διαφορά και για επίδομα ανικανότητας, γ) το 
ποσό της Α.Τ.Α. και των αυξήσεων που χορηγήθηκαν 
μετά την κατάργησή της σε εφαρμογή των νόμων περί 
εισοδηματικής πολνπκής, συμπεριλαμβανομένων σε αυ¬ 
τές και των διορθωτικών ποσών μέχρι και του έτους 

1996 και δ) το έκτακτο βοήθημα της παρ. 4 του άρθρου 
1 του ν. 2340/1995 (ΦΕΚ 204 Α') και της παρ. 2 των 
άρθρων 24 και 25 του ν. 2386/1996 (ΦΕΚ 43 Α'), που 
αντιστοιχεί στο βαθμό συνταξιοδότησης του στρατιω¬ 
τικού. 

Το ποσό των αυξήσεων του άρθρου 1 του παρόντος 
δεν χορηγείται στις συντάξεις που κανονίζονται με 
βάση τις μισθολογικές διατάξεις του ν. 2448/1996, 
προκειμένου για τους εξερχομένους από 1ης Ιανουάριου 

1997 και μετά. 

3. Το πρώτο εδάφιο της παραγράφου 2 του άρθρου 
34 του Κώδικα Πολιτικών και Στρατιωτικών Συντάξεων 
αντικαθίσταται ως εξής: 

"2. Γ ια την εφαρμογή της προηγούμενης παραγράφου, 
ως μισθός νοείται ο εκάστοτε βασικός μισθός ενεργείας 
του βαθμού με τον οποίο εμισθοδοτείτο κατά την έξοδο 
από την υπηρεσία μαζί με την προσαύξηση του επιδό¬ 
ματος χρόνου υπηρεσίας." 

4. Συντάξεις που έχουν κανονισθεί αντίθετα από τη 
διάταξη της προηγούμενης παραγράφου ανακαθορίζο- 
νται από 1ης Ιανουάριου 1997 οίκοθεν από τις αρμόδιες 
διευθύνσεις συντάξεων του Γ ενικού Λογιστηρίου του 
Κράτους, τυχόν δε επιπλέον ποσά που έχουν καταβληθεί 
δεν αναζητούνται. 

Αξιώσεις που γεννήθηκαν πριν από την ισχύ της 
ανωτέρω διατάξεως παραγράφονται, υποθέσεις που 
αναφέρονται σε δικαιώματα που κρίθηκαν βάσει της 
διάταξης που αντικαθίσταται, αντίθετα από τη διάταξη 


της προηγούμενης παραγράφου και εκκρεμουν σε ο- 
ποιοδήποτε στάδιο τίθενται στο αρχείο και οι εκκρεμείς 
για τις υποθέσεις αυτές δίκες ενώπιον οποιουδήποτε 
δικαστηρίου κστσργούνται. 

5. Η παράγραφος 3 του άρθρου 34 του Κώδικα 
Πολιτικών και Στραπωτικών Συντάξεων αντικαθίσταται 
ως εξής: 

'3. Οι διατάξεις που ισχύουν κάθε φορά για το ύψος 
του βασικού μισθού και του χρονοεπιδόματος των εν 
ενεργεία στρατιωτικών λαμβάνονται υπόψη και για τον 
καθορισμό του συντάξιμου μισθού που προβλέπετσι από 
το άρθρο αυτό, ανεξάρτητα από το χρόνο τερματισμού 
της συντάξιμης υπηρεσίας και εφόσον συντρέχουν οι 
προϋποθέσεις των διατάξεων αυτών." 

6. Οι παράγραφοι 1, 2 και 3 του άρθρου 43 του 
Κώδικα Πολιτικών και Στρατιωτικών Συντάξεων αντικα¬ 
θίστανται, αντίστοιχα, ως εξής: 

"1. Η μηνιαία σύνταξη κάθε δημόσιου λειτουργού που 
απομακρύνεται της υπηρεσίας και ο οποίος διετέλεσε ως 
στρατιωτικός σε κατάσταση πτητικής ενέργειας ή υπηρέ¬ 
τησε σε υποβρύχια, προσαυξάνεται, για όσους μεν συ¬ 
μπλήρωσαν 1-27 εξάμηνα πτητικής ενέργειας ή κατάδυσης, 
αντίστοιχα, σε περίοδο ειρηνης, κατά 0,6/100 του εκάστοτε 
μηνιαίου βασικού μισθού ενεργείας του βαθμού Λοχαγού, 
για καθένα από το Ιο μέχρι και το 27ο εξάμηνα, για 
όσους δε συμπλήρωσαν 28 και άνω εξάμηνα πτητικής 
ενέργειας ή κατάδυσης, αντίστοιχα, σε περίοδο ειρήνης 
κατά 0,6/100 του ανωτέρω μισθού για καθένα σπο το 
Ιο μέχρι και το 27ο εξάμηνα και κατά 1,2/100 του ίδιου 
ανωτέρω μισθού για καθένα από τα πέραν του 27ου 
εξάμηνα. 

2, Η μηνιαία σύνταξη κάθε δημόσιου λειτουργού που 
απομακρύνεται της υπηρεσίας και ο οποίος διετέλεσε 
ως στρατιωτικός σε κατάσταση ενέργειας αλεξιπτωτιστή 
ή ενέργειας υποβρύχιου κοταστροφέα, προσαυξάνεται, 
για όσους μεν συμπλήρωσαν 1-10 εξάμηνα ενέργειας 
αλεξιπτωτιστή ή ενέργειας υποβρύχιου καταστροιρέα. 
σε περίοδο ειρήνης, κατά 0,6/100 του εκάστοτε μηνιαίου 
βασικού μισθού ενέργειας του βαθμού Λοχαγού, για 
καθένα από το Ιο μέχρι και το 10ο εξάμηνα ενέργειας, 
για όσους δε συμπλήρωσαν 11 και άνω εξάμηνα ενέρ¬ 
γειας αλεξιπτωτιστή ή ενέργειας υποβρυχίου καταστρο- 
φέα, σε περίοδο ειρήνης κατά 0,6/100 του ανωτέρω 
μισθού για καθένα από το Ιο μέχρι και το 10ο εξάμηνα 
και κατά 1,2/100 του ίδιου ανωτέρω μισθού για καθένα 
από τα πέραν του 10ου εξάμηνα. 

3. Γ ια κάθε εξάμηνο ενέργειας των στρατιωτικών των 
παραγράφων 1 και 2 του παρόντος άρθρου που δια- 
νύεται σε περίοδο πολέμου ανεξάρτητα από τον αριθμό 
τους, η προσαύξηση συνίσταται σε 1,5/100 του εκάστοτε 
μηνιαίου βασικού μισθού Λοχαγού." 

7. Από 1ης Ιανουάριου 1997 το κατώτατο όριο των 
συντάξεων που αναπροσαρμόζονται ή κανονίζονται ε¬ 
φεξής με βάση τις διατάξεις του παρόντος άρθρου, 
ορίζεται χωρίς το συνυπολογισμό σε αυτό του επιδό¬ 
ματος ανικανότητας που τυχόν καταβάλλεται, σε δραχ¬ 
μές πενήντα πέντε χιλιάδες (55.000), συμπεριλαμβα¬ 
νομένων του διορθωτικού ποσού έτους 1996 και των 
αυξήσεων του άρθρου 1 του παρόντος. 

8. Με την επιφύλαξη της ισχύος της παραγράφου 2 
του παρόντος άρθρου, απά 1ης Ιανουαρίου 1997 κα- 
ταργείται, για τις αναπροσαρμοζόμενες ή εφεξής κα- 

νονιζόμενες συντάξεις, με βάση τις διατάξεις του πα¬ 
ρόντος άρθρου, το ποσό της Α.Τ.Α. και των αυξήσεων 
που έχουν χορηγηθεί μετά την κατάργησή της, συμπε¬ 
ριλαμβανομένων και των διορθωτικών ποσών, όπως τα 
ποσά αυτά έχουν διαμορφωθεί την 31η Δεκεμβρίου 
1996. 

9. Οι αναπροσαρμοζόμενες και εφεξής κανονιζόμενες, 
σύμφωνα με τις διατάξεις του παρόντος άρθρου, συ¬ 
ντάξεις των στρατιωτικών συνταξιούχων που υπηρετούν 
ή προσλαμβάνονται σε θέσεις της παραγράφου 1 του 
άρθρου 58 του Κώδικα Πολιτικών και Στρατιωτικών 
Συντάξεων και λαμβάνουν σύνταξη και αποδοχές συγ¬ 
χρόνως. καταβάλλονται μειωμένες κατά 70%, με εξαί¬ 
ρεση τις συντάξεις που καταβάλλονται με βάση τις 
διατάξεις των νόμων 1897/1990 (ΦΕΚ 120 Α) και 1977/ 
1991 (ΦΕΚ 185 Α'). 

10. Τα επιδόματα ανικανότητας των νόμων 1897/1990 
και 1977/1991, προκειμένου για στρατιωτικούς, από 1ης 
Ιανουάριου 1997 υπολογίζονται με βάση το ποσοστό 
ανικανότητάς τους στα 50/100 του εκάστοτε βασικού 
μισθού του βαθμού με τον οποίο μισθοδοτούνται ή 
συνταξιοδοτούνται. 

Οι διατάξεις της παρούσας παραγράφου εφαρμόζονται 
και για την αναπροσαρμογή των ήδη καταβαλλόμενων 
επιδομάτων της κατηγορίας αυτής. 

Η διαταξη του προηγούμενου εδαφίου έχει εφαρμογή 
και για την οίκοθεν αναπροσαρμογή από 1ης Ιανουάριου 
1997 των επιδομάτων αυτών των ήδη συνταξιούχων 
στρατιωτικών 

Άρθρο 5 

Ειδικά συνταξιοδοτικά θέματα 

1 Στο τέλος της παρ. 4 του άρθρου 14 του Κώδικα 
Πολιτικών και Στρατιωτικών Συντάξεων, προστίθεται 
εδάφιο ως εξής: 

Όι διατάξεις της παρούσας παραγράφου έχουν α¬ 
νάλογη εφαρμογή και για την αναγνώριση των προϋ¬ 
πηρεσιών των περιπτώσεων λα' και μη της παραγράφου 
1 του άρθρου 12 του παρόντος.* 

2. Τα τρίτα εδάφια των περιπτώσεων γ' των παρα- 
γραφοιν 2 των άρθρων 12 και 37 του Κώδικα Πολιτικών 
και Στρατιωτικών Συντάξεων αντικαθίστανται ως εξής: 

Ώς προϋπηρεσία για την εφαρμογή της περίπτωσης 
αυτής νοείται και η δικηγορική, η ιατρική κ.λπ., καθώς 
και ο χρόνος για την απόκτηση της ειδικότητας που 
απαιτείται ως προσόν για την πρόσληψη του υπαλλήλου, 
σε καμιά όμως περίπτωση και χρόνος μαθητείας ή 
πρακτικής άσκησης ή εμπειρίας που τυχόν απαιτήθηκε 
για την απόκτηση άδειας ασκήσεως επαγγέλματος." 

Συνταξιοδοτικά δικαιώματα, τα οποία έχουν αναγνω- 
ρισθεί με τις αντικαθιστώμενες διατάξεις, μέχρι την 
έναρξη ισχύος του παρόντος, επανακρίνονται οίκοθεν 
από τις αρμόδιες διευθύνσεις συντάξεων του Γενικού 
Λογιστηρίου του Κράτους, τα δε οικονομικά αποτελέ¬ 
σματα αρχίζουν από την πρώτη του επόμενου μήνα 
που εκδίδεται η σχετική πράξη ή απόφαση. Από την 
επανάκριση αυτή δεν θίγονται συνταξιοδοτικά δικαιώ¬ 
ματα που έχουν θεμελιωθεί με το συνυπολογισμό και 
χρόνου προσόντος ο οποίος προσμετρήθηκε με βάση 
τις αντικαθιστώμενες διατάξεις και μέχρι του ορίου 
θεμελίωσης του δικαιώματος. 


Οι διατάξεις της παρούσας παραγράφου έχουν ε¬ 
φαρμογή και για τους υπαλλήλους των νομικών προ¬ 
σώπων δημοσίου δικαίου, οι οποίοι διέπονται από το 
Ιδιο με τους δημοσίους υπαλλήλους συνταξιοδοτικά 
καθεστώς, καθώς και για προσωπικό του Οργανισμού 
Σιδηροδρόμων Ελλάδος που διέπεται από το καθεστώς 
του π.δ/τος 850/1980. 

3. Στο τέλος του άρθρου 83 του Κώδικα Πολιτικών 
και Στρατιωτικών Συντάξεων προστίθεται παράγραφος 
7 ως εξής: 

'7. Το προσωπικό, το οποίο κατά την έναρξη ισχύος 
του ν. 1514/1985 (ΦΕΚ 13 Α') υπηρετούσε στο Εθνικό 
Αστεροσκοπείο Αθηνών είτε ως τακτικό είτε ως επί 
συμβάσει που είχε υπαχθεί στις διατάξεις του ν.δ/τος 
874/1971 (ΦΕΚ 81 Α'). διατηρεί τα έναντι του Δημοσίου 
συνταξιοδοτικά του δικαιώματα, καθώς και τα δικαιώματα 
επικουρικής ασφάλισης, πρόνοιας και υγειονομικής πε¬ 
ρίθαλψης που είχε κατά το χρόνο μετατροπής της 
υπηρεσίας αυτής σε Ν.Π.Δ,Δ, και όλη η εφεξής υπηρεσία 
του στο εν λόγω Ν.Π.Δ.Δ. θεωρείται ως πραγματική 
και συντάξιμη υπηρεσία που διανύθηκε στο Δημόσιο." 

Το προσωπικό που προσλαμβάνεται ως τακτικό στο 
Εθνικό Αστεροσκοπείο Αθηνών (Ν.Π.Δ.Δ.) από την έ¬ 
ναρξη ισχύος του ν. 1514/1985 και μετά, υπάγεται στις 
διατάξεις του άρθρου 11 του ν,δ.τος 4277/1962 (ΦΕΚ 
191 Α). 

4. Το πρώτο εδάφιο της παραγράφου 3 του άρθρου 
5 του ν. 1902/1990 (ΦΕΚ 138 Α'), όπως αυτή συμπλη¬ 
ρώθηκε με την παράγραφο 1 του άρθρου 4 του ν. 
1976/1991 (ΦΕΚ 184 Α'), αντικαθίσταται από τότε που 
ίσχυσε ως εξής: 

"Ανεξαρτήτως προς το χρόνο πρόσληψης ή κατάτα- 
ξης, το επί του συντάξιμου μηνιαίου μισθού ποσοστό 
σύνταξης, για όσους παραμένουν στην υπηρεσία μετά 
τη συμπλήρωση του κατά περίπτωση 35ετούς συντάξιμου 
και πράγματι διανυθέντος χρόνου, μη συμπεριλαμβανο¬ 
μένων σε αυτόν των υπηρεσιών των άρθρων 40 και 41 
του π.δ/τος 1041/1979, αυξάνεται κατά 1/50 για κάθε 
έτος υπηρεσίας πέραν του 35ου και μέχρι του 40ού.* 

5. Συντάξεις που έχουν κανονισθεί αντίθετα από τη 
διάταξη της προηγούμενης παραγράφου αναπροσαρ¬ 
μόζονται οίκοθεν από τις αρμόδιες διευθύνσεις συντά¬ 
ξεων του Γενικού Λογιστηρίου του Κράτους από την 
πρώτη του επόμενου μήνα της έναρξης ισχύος του 
νόμου αυτού, τυχόν δε επιπλέον ποσά που έχουν 
καταβληθεί δεν αναζητούνται. 

Υποθέσεις που ανοφέρονται σε δικαιώματα που κρί— 
θηκαν βάσει της διάταξης που αντικαθίσταται, αντίθετα 
από τη διάταξη της προηγούμενης παραγράφου και 
εκκρεμούν σε αποιοδήποτε στάδιο, τίθενται στο αρχείο 
και οι εκκρεμείς για τις υποθέσεις αυτές δίκες ενώπιον 
οποιοσδήποτε δικαστηρίου καταργοϋνται. 

6. Η παράγραφος 3 του άρθρου 2 του ν.δ/τος 99/1974 
(ΦΕΚ 295 Α') αντικαθίσταται ως εξής: 

"3. Όπου στο νόμο αυτόν απαιτείται χρόνος βουλευ- 
τείας, νοείται ο πράγματι διανυθείς χρόνος αε θέση 
βουλευτή, ανεξάρτητα από τυχόν μεταγενέστερη έκ¬ 
πτωση από το βουλευτικό αξίωμα." 

7. Οι διατάξεις της προηγούμενης παραγράφου έχουν 
εφαρμογή και για όσους έχουν διατελέσει βουλευτές 
στο παρελθόν, καθώς και για τις οικογένειες όσων από 
αυτούς έχουν αποβιώσει, τα δε οικονομικά αποτελέ- 

σματα από τη θεμελίωση ή την αύξηση της σύνταξης 
αρχίζουν από την πρώτη του επόμενου μήνα εκείνου 
της υποβολής, της σχετικής αίτησης από τους ενδια¬ 
φερομένους. 

8. Στις οικογένειες και εφόσον δεν υπάρχουν, στους 
γονείς των πεσόντων, στα Ίμια, αξιωματικών του Πο¬ 
λεμικού Ναυτικού, καθώς και των αξιωματικών και υπα- 
ξιωματικών που έχασαν τη ζωή τους κατά τη βύθιση 
της πυραυλακάτου 'ΚΩΣΤΑΚΟΣ' χορηγείται εφάπαξ οι¬ 
κονομικό βοήθημα δραχμών τριών εκατομμυρίων 
(3000.000), το οποίο καταβάλλεται με χρηματικό έ¬ 
νταλμα από το Υπουργείο Εθνικής Αμυνας, μετά από 
αίτηση των ενδιαφερομένων. 

Το ανωτέρω εφάπαξ βοήθημα δεν υπόκειται σε καμία 
κράτηση και δεν αποτελεί εισόδημα. 

9. Αξιώσεις, που γεννήθηκαν πριν από την ισχύ των 
διατάξεων των προηγούμενων άρθρων 3 και 4 και του 
παρόντος, παραγράφονται και αποφάσεις δικαστηρίων 
πλην αμετακλητων, που έχουν κρίνει αντίθετα από τις 
διατάξεις των άρθρων αυτών δεν εκτελούνται. 

10. Με απόφαση του Υπουργού Εργασίας και Κοι¬ 
νωνικών Ασφαλίσεων συγκροτείται επιτροπή από έναν 
(1) εκπρόσωπο των Υπουργείων Οικονομικών, Εργασίας 
και Κοινωνικών Ασφαλίσεων, από έναν εκπρόσωπο της 
Α.Δ.Ε.Δ.Υ., καθώς και από έναν εκπρόσωπό των Ταμείων 
Αρωγής των Δημοσίων Υπαλλήλων, με σκοπό τη μελέτη 
του ασφαλιστικού προβλήματος της επικουρικής ασφά¬ 
λισης των δημοσίων υπαλλήλων και την υποβολή προ¬ 
τάσεων με κατεύθυνση τη βιωσιμάτητά του. 

Άρθρο 6 

Θέματα υπαλλήλων Ν.Π.Δ.Δ. 

1. Το τακτικό προσωπικό του τέως Ταμείου Συντάξεων 
Εκτελωνιστών (Τ.Σ.Ε.), που μεταφέρθηκε με το άρθρο 
5 του ν. 2217/1994 (ΦΕΚ 83 Α') στο Τ.Ε.Β.Ε., υπάγεται 
στην ασφάλιση του Ι.Κ.Α. σύμφωνα με τις διατάξεις του 
άρθρου 11 του ν.δ/τος 4277/1962 (ΦΕΚ 191 Α'), όπως 
ισχύουν κάθε φορά. 

Ο χρόνος που διανύθηκε στην ασφάλιση του Τ.Σ.Ε. 
σύμφωνα με τις διατάξεις του ν. 317/1976 (ΦΕΚ 111 
Α') ή αναγνωρίστηκε ως συντάξιμος σύμφωνα με τις 
διατάξεις του νόμου αυτού ή άλλων νόμων θεωρείται 
για κάθε συνέπεια ως χρόνος πραγματικής ασφάλισης 
υπαλλήλων Τ.Ε.Β.Ε. και προσμετράται για την απονομή 
σύνταξης κατά τις περί συνταξιοδοτήσεως του προ¬ 
σωπικού του Ι.Κ.Α. διατάξεις. 

Για κάθε περίπτωση συνταξιοδότησης πρώην υπαλ¬ 
λήλου του Τ.Σ.Ε. το Τ.Ε.Β.Ε. επιβαρύνεται με το προσ¬ 
διοριζόμενο κατά την παρ. 4 του άρθρου 10 του ν. 
1405/1983 (ΦΕΚ 180 Α') ποσό, το οποίο αποδίδεται 
στο Ι.Κ.Α. κατά τη διαδικασία που ορίζεται από την 
παράγραφο 5 του ίδιου άρθρου και νόμου. 

Η διάταξη της παρούσας παραγράφου ισχύει από τη 
δημοσίευση του ν. 2217/1994. 

2. Οι διατάξεις του άρθρου 17 του ν.δ/τος 3768/1957 
(ΦΕΚ 202 Α'). όπως συμπληρώθηκαν με τις διατάξεις 
της παραγράφου 6 του άρθρου 7 του ν. 955/1979 (ΦΕΚ 
189 Α'), εφαρμόζονται ανάλογα και για τους υπαλλήλους 
των νομικών προσώπων δημοσίου δικαίου, οι οποίοι 
διέπονται από το ίδιο με τους δημοσίους υπαλλήλους 
συνταξιοδοπκό καθεστώς. 


Η διάταξη αυτή έχει εφαρμογή και για όσους έχουν 
εξέλθει ήδη της υπηρεσίας, καθώς και για τις οικογέ¬ 
νειες, όσων από αυτούς έχουν πεθάνει. τα δε οικονομικά 
αποτελέσματα αρχίζουν από την ημερομηνία υποβολής 
της σχετικής αίτησης αναγνώρισης. 

Άρθρο 7 

Διατήρηση ουνταξιοδοτικών δικαιωμάτων 

Το τακτικό προσωπικό του Χρηματιστηρίου Αξιων 
Αθηνών (Ν.Π.Δ.Δ.), που μεταφέρεται με το άρθρο 6 
του ν. 2324/1995 (ΦΕΚ 146 Α') στο "Χρηματιστήριο 
Αξιών Αθηνών Α.Ε.', εξακολουθεί να διέπεται από το 
ασφαλιστικό καθεστώς κυρίας και επικουρικής ασφάλισης 
και πρόνοιας, καθώς και υγειονομικής περίθαλψης, που 
είχε πριν από τη μεταφορά του. 

Η εφεξής υπηρεσία που παρέχει το προσωπικό του 
προηγούμενου εδαφίου στη μεταφερόμενη υπηρεσία 
θεωρείται για κάθε συνέπεια ως πραγματική συντάξιμη 
υπηρεσία, που διανύθηκε στην υπηρεσία απο την οποία 
μεταφέρεται. 

Οι ασφαλιστικές εισφορές που προβλέπονται από τη 
νομοθεσία των φορέων κύριας και επικουρικής ασφά¬ 
λισης πρόνοιας και ασθένειας για την ασφάλιση του 
παραπάνω προσωπικού καταβάλλονται του μεν εργο¬ 
δότη από την υπηρεσία στην οποία έχει μεταφερθεί το 
προσωπικό αυτό, του δε ασφαλισμένου από τους ίδιους 

Ο υπολογισμός των εισφορών, η αναγνώριση υπη¬ 
ρεσιών και προϋπηρεσιών, καθώς και ο κανονισμός της 
σύνταξης του προσωπικού του παρόντος άρθρου γίνεται 
βάσει του εκάστοτε βασικού μισθού ενέργειας του μι- 
σθολογικού κλιμακίου ή του βαθμού του κλάδου δημοσίων 
πολιτικών υπαλλήλων με τους οποίους έχουν τα ιδία 
τυπικά προσόντα και που αντιστοιχεί στα έτη υπηρεσίας 
του κάθε υπαλλήλου μαζί με την προσαύξηση του 
επιδόματος χρόνου υπηρεσίας, και ευδόκιμου παραμο¬ 
νής, όπως αυτά ορίζονται κάθε φορά από τις οικείες 
μισθολογικές διατάξεις του Δημοσίου. Τυχόν επιπλέον 
καταβαλλόμενα ποσά πέραν των όσων καταβάλλονται 
στους δημοσίους υπαλλήλους και στους προς αυτούς 
εξομοιουμένους δεν λαμβόνονται υπόψη για τις παρα¬ 
πάνω αιτίες. 

Οι διατάξεις του παρόντος άρθρου ισχύουν από τη 
δημοσίευση του ν. 2324/1995. 

Άρθρο 8 

Ρύθμιση διαφόρων θεμάτων 

1. α. Τα προβλεπόμενα από τις διατάξεις της παρα¬ 
γράφου 3 του άρθρου 2 του ν. 2448/1996 (ΦΕΚ 279 
Α') ποσά του επιδόματος εξομάλυνσης μισθολογικών 
διαφορών προσαυξάνονται, από 1.1.1997, κατά δώδεκα 
χιλιάδες (12.000) δραχμές, δεκαέξι χιλιάδες (16.000) 
δραχμές και είκοσι χιλιάδες (20.000) δραχμές για τους 
αναφερόμενους στο πρώτο, δεύτερο και τρίτο εδάφιο 
της ανωτέρω παραγράφου, αντίστοιχα. 

β. Στη βάση υπολογισμού των μηνιαίων αποδοχών 
των μαθητών των παραγωγικών σχολών των Ενόπλων 
Δυνάμεων, καθώς και των Εφέδρων και των Δοκίμων 
Εφέδρων Αξιωματικών των Ενόπλων Δυνάμεων, λαμ- 
βάνεται υπόψη, από 1.1.1997, και το επίδομα εξομά¬ 
λυνσης του πρώτου εδαφίου της παραγράφου 3 του 

άρθρου 2 του ν. 2448/1996. 

γ. Το τελευταίο εδάφιο της παραγράφου 2 του άρθρου 
3 του ν. 2448/1996 αντικαθίσταται από την έναρξη της 
ισχύος του ως εξής: 

Ία διατηρούμενα επιδόματα αναπηρίας και οι λοιπές 
αμοιβές και αποζημιώσεις δύναται να αναπροσαρμόζο¬ 
νται με κοινή απόφαση του κατά περίπτωση αρμόδιου 
υπουργού και του Υπουργού Οικονομικών, ενώ τα ε¬ 
πιδόματα κινδύνου αναπροσαρμόζονται και κατ' έτος 
αυτόματα, σύμφωνα με το ποσοστό του πληθωρισμού." 

2. Συμπληρώνονται οι ισχύουσες διατάξεις περί μι- 
σθολογικών προαγωγών και προσαυξήσεων των εν ε¬ 
νέργεια Αστυνομικών και αντιστοίχων του Πυροσβεστι¬ 
κού και Λιμενικού Σώματος, ως εξής: 

■ α. Αστυφύλακες, Υπαξιωματικοί μη Παραγωγικής Σχο¬ 
λής της Ελληνικής Αστυνομίας και οι αντίστοιχοι του 
Πυροσβεστικού και Λιμενικού Σώματος, προάγονται μι- 
σθολογικά στους βαθμούς του Αρχιφύλακα, Ανθυπα- 
στυνόμου. Υπαστυνόμου Β', Υπαστυνόμου Α', Αστυνόμου 
Β', Αστυνόμου Α', με τη συμπλήρωση εννέα (9), δεκα¬ 
πέντε (15), είκοσι (20), είκοσι τρία (23), είκοσι επτά 
(27) και τριάντα (30) ετών συνολικής πραγματικής υ¬ 
πηρεσίας, αντίστοιχα. 

Όσοι από αυτούς συμπληρώνουν δεκαοκτώ (18) έτη 
συνολικής πραγματικής υπηρεσίας, λαμβάνουν το μισό 
(1/2) της διαφοράς του βασικού μισθού του Ανθυπα- 
στυνόμου και Υπαστυνόμου Β . 

β. Αρχιφύλακες προερχόμενοι από την Παραγωγική 
Σχολή Υπαξιωματικών, Αρχιφύλακες Ειδικών Υπηρεσιών 
(με εξαίρεση τους προαχθέντες ή προαγόμενους κατά 
τις διατάξεις του άρθρου 3 του ν. 772/1978) και Αρ¬ 
χιφύλακες που έχουν προαχθεί ή προάγονται επ' αν¬ 
δραγαθία. καθώς και οι αντίστοιχοι αυτών του Πυροσ¬ 
βεστικού και Λιμενικού Σώματος, προάγονται μισθολο- 
γικά στους βαθμούς του Αστυνόμου Β' και του Αστυνόμου 
Α' και αντιστοίχων, με τη συμπλήρωση είκοσι πέντε (25) 
και είκοοι οκτώ (28) ετών συνολικής πραγματικής υπη¬ 
ρεσίας, αντίστοιχα. 

γ. Ανθυπαστυνομοι και αντίστοιχοι του Πυροσβεστικού 
και Λιμενικού Σώματος, προερχόμενοι από τις παρα¬ 
γωγικές σχολές Υπαξιωματικών ή πρσαγόμενοι στο 
βαθμό αυτόν επ ανδραγαθία, προάγονται μισθολογικά 
στο βαθμό του Αστυνομικού, Υποδιευθυντή και αντι¬ 
στοίχων, όταν συμπληρώσουν είκοσι εννέα (29) έτη 
συνολικής πραγματικής υπηρεσίας στο Σώμα, ή απο¬ 
στρατεύονται λόγω ορίου ηλικίας. 

δ. Αξιωματικοί της Ελληνικής Αστυνομίας και αντί¬ 
στοιχοι του Πυροσβεστικού και Λιμενικού Σώματος με 
βαθμό Αστυνόμου Β' και Αστυνόμου Α', που λαμβάνουν 
αποδοχές Αστυνομικού Υποδιευθυντή, όταν συμπληρώ¬ 
νουν είκοσι ένα (21) έτη συνολικής πραγματικής υπη¬ 
ρεσίας Αξιωματικού ή τριάντα τρία (33) έτη συνολικής 
πραγματικής υπηρεσίας στο Σώμα και αποστρατεύονται 
αυτεπάγγελτα, προάγονται μισθολογικά στο βαθμό του 
Αστυνομικού Διευθυντή ένα μήνα πριν την αποστρατεία 
τους, με την προϋπόθεση ότι κρίνονται ως ευδοκίμως 
τερματίσαντες τη σταδιοδρομία τους. 

Αστυνόμοι Β και Αστυνόμοι Α' και αντίστοιχοι του 
Πυροσβεστικού και Λιμενικού Σώματος, που λαμβάνουν 
αποδοχές Αστυνομικού Υποδιευθυντή και αντιστοίχων, 
όταν αποστρατεύονται αυτεπάγγελτα λόγω ορίου ηλι¬ 
κίας, προάγονται μισθολογικά στο βαθμό του Αστυνο¬ 


μικού Διευθυντή και αντιστοίχων, ένα μήνα πριν την 
αποστρατεία τους, εφόσον κρίνονται ως ευδοκίμως 
τερματίσαντες τη σταδιοδρομία τους. 

ε. Οι μισθολογικές προαγωγές που προβλέπονται από 
τις διατάξεις του παρόντος άρθρου δεν λαμβάνονται 
υπόψη ως προς τις υποχρεώσεις και τα δικαιώματα εν 
γένει για το Μ.Τ.Σ. και το Μ.Τ.Ν.. 

Με κοινή απόφαση των Υπουργών Εθνικής Αμυνας. 
Οικονομικών, Δημόσιας Τάξης και Εμπορικής Ναυτιλίας, 
καθορίζονται ο χρόνος, ο τρόπος, η διαδικασία και κάθε 
άλλη αναγκαία λεπτομέρεια για την ενεργοποίηση των 
προαναφερόμενων δικαιωμάτων και υποχρεώσεων. 

3. Για την εφαρμογή των διατάξεων της προηγούμενης 
παραγράφου ως πραγματική υπηρεσία νοείται η υπηρεσία 
που διανύθηκε στην Ελληνική Αστυνομία, στα Σώματα 
της Χωροφυλακής, Αστυνομίας Πόλεων, το Πυροσβε¬ 
στικό και το Λιμενικό, από την ημερομηνία της κατάταξης 
και προκειμένου περί των περιπτώσεων α' και β' και η 
προϋπηρεσία στις Ένοπλες Δυνάμεις. 

Άρθρο 9 
θέματα Τ.Π.Δ.Υ. 

1. Η προβλεπόμενη από τις καταστατικές διατάξεις 
του Ταμείου Προνοίας Δημοσίων Υπαλλήλων (Τ.Π.Δ.Υ.) 
εισφορά υπολογίζεται επί των τακτικών μηνιαίων απο¬ 
δοχών και μέχρι του ποσού των επτακοσίων χιλιάδων 
(700.000) δραχμών. Το ποσό αυτό μπορεί να αυξάνεται 
με απόφαση του Υπουργού Εργασίας και Κοινωνικών 
Ασφαλίσεων ύστερα από απόφαση του Δ.Σ. του Τ.Π.Δ.Υ.. 

2. Ως αποδοχές για τον υπολογισμό του εφάπαξ 
βοηθήματος, σύμφωνα με τη διάταξη της περίπτωσης 
β' της παραγράφου 1 του άρθρου 10 του β.δ/τος της 
3/13.7.1936, όπως τροποποιήθηκε με το άρθρο μόνο 
του π.δ/τος 243/1984 (ΦΕΚ 96 Α'), που χορηγείται από 
το Ταμείο Προνοίας Δημοσίων Υπαλλήλων, νοούνται 
το πηλίκον της διαιρέοεως του συνόλου των τακτικών 
μηνιαίων αποδοχών που έλαβε ο/η ασφαλιομένος/η 
κατά τα πέντε (5) ημερολογιακά έτη που προηγούνται 
του έτους υποβολής της αίτησης για την παροχή του 
βοηθήματος δια του αριθμού των εξήντα (60) μηνών 
ασφάλισης της συγκεκριμένης χρονικής περιόδου. 

Ως τακτικές μηνιαίες αποδοχές για τον υπολογισμό 
της εισφοράς και του εφάπαξ βοηθήματος θεωρούνται 
το σύνολο του βασικού μισθού του μισθολογικού κλι¬ 
μακίου. του επιδόματος χρόνου υπηρεσίας και του ποσού 
της Αυτόματης Τιμαριθμικής Αναπροσαρμογής (Α.Τ,Α.) 
ή των ποσοστιαίων αυξήσεων που χορηγούνται σε 
εφαρμογή των νόμων περί εισοδηματικής πολιτικής με 
τον περιορισμό της παραγράφου 1 του παρόντος. Στην 
έννοια των ανωτέρω αποδοχών δεν περιλαμβάνονται 
άλλες παροχές, επιδόματα και αποζημιώσεις οποιοσ¬ 
δήποτε μορφής που χορηγούνται σε ασφαλισμένους 
του Ταμείου ως συμπλήρωμα αποδοχών, έστω και αν 
αυτές χαρακτηρίζονται ως τακτικές αποδοχές. 

„ 3. Κατ' εξαίρεση για τους ασφαλισμένους του Τ.Π.Δ.Υ. 
που εξέρχονται της υπηρεσίας μετά την 1.1.1997, το 
υπολογιζόμενο κατά τον ανωτέρω τρόπο εφάπαξ βοή¬ 
θημα σε καμία περίπτωση δεν μπορεί να είναι μικρότερο 
από αυτό που διαμορφώθηκε στις 31.12.1996 με βάση 
τις τακτικές μηνιαίες αποδοχές, όπως παραπάνω πε- 
ριγράφονται για την ίδια κατηγορία υπαλλήλων προ- 

σαυξημένο με το ποοοστό αυξήσεως της εισοδηματικής 
πολιτικής για τους μισθούς των δημοσίων υπαλλήλων 
του τρέχοντος έτους, υπολογιζομένου αθροιστικά σε 
ετήσια βάση. Για κάθε 6ε έτος της επόμενης (από 
1.1.1997) πενταετίας το ανωτέρω εκάστοτε ποσό του 
εφάπαξ βοηθήματος προσαυξάνεται με το ποσοστό 
αυξήσεως της εισοδηματικής πολιτικής για τους μισθούς 
των δημοσίων υπαλλήλων του αντίστοιχου έτους. 

4. Το Δ.Σ. του Τ.Π-Δ.Υ., ανάλογα με την εξέλιξη των 
απολογιστικών δεδομένων του έτους, προτείνει αύξηση 
του εφάπαξ βοηθήματος σε ποσοστό ανώτερο της 
εισοδηματικής πολιτικής για τους μισθούς ή του συ¬ 
ντελεστή υπολογισμού του εφάπαξ βοηθήματος. 

5. Κάθε διάταξη της νομοθεσίας του Ταμείου Προνοίας 
Δημοσίων Υπαλλήλων που ρυθμίζει διαφορεπκά τα πα¬ 
ραπάνω θέματα καταργείται, 

6. Οι ανωτέρω διατάξεις μπορεί να τροποποιούνται 
με προεδρικό διάταγμα, που εκδίδεται μετά από πρόταση 
του Υπουργού Εργασίας και Κοινωνικών Ασφαλίσεων. 

7. Οι διατάξεις του παρόντος άρθρου ισχύουν από 
1.1.1997. 


Η διαδικασία χρηματοδότησης της Α.Τ Ε., ο τροπος 
εμφάνισης των πληρωμών αυτών από το Π.Δ.Ε. και 
κάθε αναγκαία λεπτομέρεια καθορίζεται με κοινές α¬ 
ποφάσεις των Υπουργών Εθνικής Οικονομίας, Οικονο¬ 
μικών και Γεωργίας.' 

Άρθρο 12 

Επιχορήγηση Εθνικού Οργανισμού Καπνού 
από τον προϋπολογισμό 

Στην παρ. 1 του άρθρου 10 του ν.δ/τος 3756/1957 
(ΦΕΚ 184 Α}, που αναφέρεται στους τακτικούς πορους 
του Εθνικού Οργανισμού Καπνού, προατίθεται περίπτω¬ 
ση δ που έχει ως εξής: 

■£) Ετήσια επιχορήγηση από τον προϋπολογισμό ε¬ 
ξόδων του κράτους, που αναγράφεται κάθε χρόνο στον 
προϋπολογισμό του Υπουργείου Γεωργίας και αποδί¬ 
δεται στον Ε.Ο.Κ.". 

Άρυρο 13 
Εναρξη ισχύος 


Άρθρο 10 

Παράταση προθεσμίας 

Το δεύτερο εδάφιο της παραγράφου 2 του άρθρου 
10 του ν. 2335/1995 (ΦΕΚ 185 Α) τροποποιείται ως 
εξής: 

Ή ισχύς της διάταξης του εδαφίου αυτού αρχίζει από 
1.1.1996.- 

Άρθρο 11 

Τροποποίηση διατάξεων 
του ν.δ/τος 131/1974 (ΦΕΚ 320 Αή 

Στη διάταξη της παραγράφου 2 του άρθρου 1 του 
ν.δ/τος 131/1974 "περί παροχής οικονομικών ενισχύ¬ 
σεων εις την γεωργικήν, κτηνοτροφικήν, δασικήν και 
αλιευτικήν παραγωγήν - (ΦΕΚ 320 Α ) προστίθενται ε¬ 
δάφια ως ακολούθως: 

"Για την πληρωμή οικονομικών ενισχύσεων σε δι¬ 
καιούχους προγραμμάτων, για πάσης φάσεως δράσεις 
και ενέργειες που αφορούν την ανάπτυξη της γεωργικής, 
κτηνοτροφικής, δασικής και αλιευτικής παραγωγής, οι 
οποίες αυγχρηματοδοτούνται από την Ευρωπαϊκή Έ¬ 
νωση, δύναται ο Υπουργός Γεωργίας να χρηματοδοτεί, 
απο πιστώσεις που εγγράφονται στον προϋπολογισμό 
των Δημοσίων Επενδύσεων, την Αγροπκή Τράπεζα της 
Ελλάδος, καθώς και Ν.Π.Δ.Δ., Ν.Π.Ι.Δ. και λοιπούς 
φορείς εφαρμογής και υλοποίησης των μέτρων αγρο¬ 
τικής πολιτικής. Οι οικονομικές αυτές ενισχύσεις θεω¬ 
ρούνται δαπάνες του Προγράμματος Δημοσίων Επεν¬ 
δύσεων κατά την έννοια του άρθρου 1 του ν.δ/τος 
2957/1954 "Περί Δημοσίων Επενδύσεων". 


Η ισχύς του νόμου αυτού αρχίζει από τη δημοσίευσή του 
στην Εφημερίδα της Κυβερνήοεως, εκτός αν διαφορετικά 
ορίζεται στις επί μέρους διατάξεις. 


Παραγγέλλομε τη δημοσίευση του παρόντος στην Εφη¬ 
μερίδα της Κυβερνήοεως και την εκτέλεσή του ως νόμου 
του Κράτους. 


Αθήνα 24 Ιουνίου 1997 

Ο ΠΡΟΕΔΡΟΙ ΤΗΙ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι υπουργοί 

ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΒζΗΣ ΑΜΥΝΑΣ 

ΑΛΕΞ. ΠΑΠΑΔΟΠΟΥΛΟΙ ΑΠ.-ΑΘ. ΤΤΟΧΑΤΖΟΠΟΥΛΟΣ 


ΕΘΝ. ΟΚΟΝΟΜΙΛΣ ΚΑΙ ΟΙΚΟΝΟΜΙΚΩΝ 

ΠΑΝ. ΠΑΠΑΝΤΟΗΙΟΥ 

ΕΡΓΑΣΙΑΣ ΚΑΙ ΚΟ*Ν. ΑΣΦΑΛΙΣΕΩΝ 

ΜΙΛΤ. ΠΑΓΙΑίΩΑΗΝΟΥ 


ΓΕΩΡΓΙΑΣ 

ΓΓΕΦ. ΤΖΟΥΜΑΚΑΣ 

ΔΙΚΑΙΟΣΥΝΗΣ 

ΕΥΑΓ. ΠΑΝΝΟΠΟΥΛΟΣ 


ΕΜΠΟΡΙΚΗΣ ΝΑΥΤΙΛΙΑΣ 
ΓΤΑΥΡ. ΣΟΥΜΑΚΗΣ 


ΔΗΜΟΣΙΑΣ ΤΑΞΗΣ 

ΓΕΩΡΓ. ΡΩΜΑΙΟΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 24 Ιουνίου 1997 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΓΊΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ_ΕΧ 223211 ΥΡΕΤ ΟΡ * ΡΑΧ 52 34 312 


_ ΠΛΗΡΟΦΟΡΙΕΣ 

ΚΕΝΤΡΙΚΗ ΥΠΗΡΕΣΙΑ 

Σολωαού 51 


Πληροφορίες δημοσιευμάτων Α.Ε, - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφο παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ _ 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225761 ΘΕΣΣΑΛΟΝΙΚΗ 

5230841 Βαο. Όλγας 188, 1ος ορ.-Τ.Κ. 548 55 {331)4233 56 

5225713 ΠΕΙΡΑΙΑΣ 4136402 

5249547 Νικήτα 6-8 Τ.Κ. 185 31 4171307 

5239762 ΠΑΤΡΑ {061)271249 

5248141 . Κορίνθου 327 Τ.Κ. 262 23 224581 

5248188 -ΙΩΑΝΝΙΝΑ 

5248785 Διοικητήριο Τ.Κ. 454 44 {0651)21901 

ΚΟΜΟΤΗΝΗ (0531)22637 

5248320 Δημοκρατίας 1 Τ.Κ. 691 00 26522 


5248320 


4136402 

4171307 

{061)271249 

224581 

{0651)21901 

(0531)22637 

26522 


ΤΙΜΗ ΦΥΛΛΩΝ 

ΕΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

-Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

--- 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' {Νόμοι, Π .Δ., Συμβάσεις κ.τλ.) 

50.000 

δρχ- 

2.500 

X 

α 

Β' (Υπουργικές αποφάσεις κ.τλ.) 

50.000 

» 

2.500 

α 

Γ (Διορισμοί, απολύσεις κ.τλ. Δημ. Υπαλλήλων) 

10.000 

* 

500 


Δ' (Απαλλοτριώσεις, πολεοδομία κτλ.) 

50.000 


2.500 


Αναπτυξιακών Πράξεων (Τ.Α.Π.Σ.) 

25.000 


1.250 


Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

» 

500 

» 

Παράρτημα (Πίνακες επιτυχόντων διαγωνισμών) 

5.000 

>! 

250 

»> 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

” 

Ανώτατου Ειδικού Δικαστηρίου (Α.Ε.Δ.) 

3.000 

» 

150 

» 

Ανωνύμων Εταιρειών & Ε.Π.Ε. 

250.000 

» 

12.500 

)> 

Προκηρύξεων Α.Σ.Ε.Π. 

10.000 

» 

500 

« 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

» 

10.000 

>1 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τ υπογραφείου. 

* Η πληρωμή του ποσοστού τουΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό τουΤΑΠΕΤ μαζί μετοποσότης συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρημσπκό 
ποσό της συνδρομής κοι ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 3ΐη Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00'έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











